cyanic-selkie/wikianc huggingface dataset:
Natalie Portman
2010–i dag
I juli 2013 kunngjorde Portman at hun hadde valgt Amos Oz' selvbiografiske roman En fortelling om kjærlighet og mørke til sin debut som regissør. Portman har også en hovedrolle i filmen og var medforfatter på manuset. Da hun holdt på med innspilling i Jerusalem, Israel, klaget en gruppe ultra-ortodokse jødiske innbyggere til lokale myndigheter om produksjonen, fordi de mente at det forstyrret «den hellige by». A Tale of Love and Darkness hadde premiere under filmfestivalen i Cannes i 2015, hvor den fikk blandet mottakelse. I forbindelse med premièren sa hun at hun ble inspirert av regissør Darren Aronofsky, som hun samarbeidet med i Black Swan. A. O. Scott fra New York Times kalte filmen «en samvittighetsfull filmatisering av en vanskelig bok», og mente at Portmans regi «føles mer åpen og selvsikker» når hun selv ikke er på skjermen. «Når [Portman] forteller historien om hvordan Mr. Oz utviklet sin stemme, har hun gått et stykke mot å oppdage sin egen.»
Portman spilte tidligere førstedame Jacqueline Kennedy Onassis i den biografiske filmen Jackie (2016). Den tar for seg Jackies liv i perioden mellom drapet på ektemannen John F. Kennedy den 22. november 1963 og hans begravelse 25. november i Washington. Hun fikk god kritikk og vant en Critics' Choice Movie Award for rolleskildringen. Sigurd Vik fra Filmpolitiet skrev at «Natalie Portman gjør inntrykk med en dedikert og ambisiøs tolkning» og at hun «nesten ikke er til å kjenne igjen i en mimikk som smaker av sosietet og sølvskje». Inger Merete Hobbelstad fra Dagbladet skrev at «hun er bedre her enn i Black Swan [...]; mer innlevd, mer jordnær og troverdig i scenene der Jackie er brå og irritabel, overveldet av å være tungt traumatisert og samtidig måtte slåss for sin egen framtid.» Portman ble nominert til en Screen Actors Guild Award, en Golden Globe, en British Academy Film Award og Oscar for beste kvinnelige hovedrolle for rolletolkningen.
I 2016 spilte Portman mot Ewan McGregor og Joel Edgerton i westernfilmen Jane Got a Gun. Den fikk blandet kritikk. Hun har spilt Laura Barlow i den franske dramafilmen Planetarium, som i likhet med Jackie hadde premiere under filmfestivalen i Venezia i september 2016. I 2018 spilte hun i Alex Garlands science fiction-film Annihilation og Xavier Dolans engelskspråklige regidebut The Death and Life of John F. Donovan.
Sosialt og politisk engasjement
I 2007 reiste Natalie Portman til Rwanda med Jack Hanna, en amerikansk dyrepasser og regissør, for å lage dokumentaren Gorillas on the Brink. Senere, på en navneseremoni, døpte Portman babygorillaen Gukina, som betyr «å spille». Portman har vært en forkjemper for miljømessige årsaker helt siden barndommen, da hun ble med i en sang og dansegruppe med fokus på miljø, kjent som World Patrol Kids. Hun er medlem av One Voice-bevegelsen, en ideell organisasjon som ble etablert i en tid av frustrasjon og håpløshet etter sammenbruddet av Camp David-avtalen mellom Israel og de palestinske territoriene.
Portman har støttet aktiviteter til antifattigdom. I 2004 og 2005 reiste hun til Uganda, Guatemala og Ecuador som ambassadør for Hope for Finca International, en organisasjon som fremmer mikrofinans for å hjelpe finanskvinners eide bedrifter i utviklingsland. I et intervju utført backstage på Live 8-konserten i Philadelphia, diskuterte hun mikrofinans. Intervjuet ble også vist på PBS-serien Foreign Exchange with Fareed Zakaria, der Fareed Zakaria var vert. Han sa at han var «generelt skeptisk til kjendiser med fasjonable årsaker», men inkluderte segmentet med Portman fordi «hun visste hva hun drev med».
I segmentet «Voices» av ABCs søndagsprogram This Week with George Stephanopoulos den 29. april 2007, diskuterte Portman sitt arbeid med FINCA International og hvordan det kan være nyttig for kvinner og barn i den tredje verden. I høsten 2007 besøkte hun flere universiteter, deriblant Harvard University, University of Southern California, UCLA, UC Berkeley, Stanford University, Princeton University, New York University og Columbia University, for å inspirere studenter med kraften i mikrofinans og for å oppmuntre dem til å delta i Village Banking Campaign for å hjelpe familier og lokalsamfunn til å løfte seg selv ut av fattigdom.
Portman er en tilhenger av Det demokratiske parti, og under presidentvalget i 2004 kjempet hun for den demokratiske nominerte, senator John Kerry. Under presidentvalget i 2008 støttet Portman senator Hillary Clinton av New York i de demokratiske primærvalgene. Hun kjempet senere for den endelige demokratiske nominerte, senator Barack Obama av Illinois, under presidentvalget. Under et intervju i 2008 uttalte hun følgende: «Jeg liker til og med John McCain. Jeg er uenig med holdningen hans til krig – som virkelig er en stor sak – men jeg tror han er en svært moralsk person.»
Portmans aktivistarbeid og popularitet blant ungdom ga henne en nominasjon for VH1s Do Something Awards i 2010, som er dedikert til å hedre enkeltpersoner som gjør noe bra for samfunnet. I 2011 var Portman og hennes daværende forlovede, Benjamin Millepied, blant underskriverne av et opprop til president Barack Obamas støtte for likekjønnet ekteskap, og senere støttet hun hans gjenvalgskampanje.
I januar 2011 ble Portman ambassadør for Free The Children, en internasjonal veldedighetsorganisasjon, i spissen for deres Power of a Girl-kampanje. Hun var vert for en konkurranse som utfordret jenter i Nord-Amerika til å samle inn penger til en av Free The Childrens jenteskoler i Kenya. Som premier i konkurransen tilbød hun den designerkjolen som hun brukte på premieren til Black Swan, sammen med billetter til hennes neste film. Free The Childrens jenteskoler var også mottaker av inntektene fra salget av Nude Grege #169, leppestiften Portman designet for Christian Dior. Det ble annonsert i mai 2012 at Portman skulle jobbe med klokkedesigner Richard Mille for å utvikle et begrenset opplag av tidsur med inntekter som støtter Free The Children.
Privatliv
I 2006 fortalte Natalie Portman at hun følte seg mer jødisk i Israel, og at hun ønsker å oppdra sine barn slik, «en prioritet for meg er definitivt at jeg har lyst til å oppdra barna mine jødiske, men den ultimate ting ville være å ha noen som er en god person, og som er en partner.»
I april 2008 startet Portman et kjærlighetsforhold med den amerikanske folkesangeren Devendra Banhart, etter at hun spilte i musikkvideoen hans «Carmensita». De møtte hverandre kun en måned tidligere, i mars. Dette endte imidlertid september det samme året.
Natalie Portman begynte å gå ut med ballettdanser Benjamin Millepied i 2009. Paret møttes mens hun filmet Black Swan, der han var koreograf. I desember 2010 kunngjorde Portman forlovelse og graviditet. Hun fødte deres sønn Aleph Portman-Millepied i juni 2011. I februar 2012 ble Portman og Millepied fotografert iført gifteringer på Academy Awards-seremonien, men de svarte ikke på forespørsler om kommentarer om parets ekteskapelige status. Den 4. august 2012, giftet paret seg i en intim, jødisk seremoni i Big Sur i California.
I 2013 ble det kunngjort at Millepied hadde akseptert stillingen som direktør for Ballet de l'Opéra de Paris. Paret flyttet til Paris da Millepieds nye jobb startet høsten 2014. Portman har uttalt at hun ønsker fransk statsborgerskap.
Under The Late Show with David Letterman i november 2013, fortalte hun David Letterman at hun klarte å sette fyr på et av bordene da hun var i Buckingham Palace på en ballettinntjening sammen med Millepied. «Fyren ved siden av meg er supersnill og jeg snakker med ham, (...) og plutselig ser han over skulderen min, og er liksom: 'Ahhh,' og jeg ser tilbake, og bordet står i brann. Så kommer alle disse herrene og damene og prøver å slukke det, (...) og det liksom ti menn som plutselig styrter fram.» I september 2016 offentliggjorde Portman at hun var gravid for andre gang.
Mesternes Mester
Mesternes Mester er en norsk reality-serie hvor tidligere norske idrettsstjerner deltar i en uhøytidelig konkurranse om tittelen «Mesternes Mester». Konseptet har belgisk opphav.
Programmet har gått nesten årlig på NRK1 siden 2009 og ble ledet av den tidligere syklisten Dag Erik Pedersen de tolv første sesongene fram til 2021, deretter av den tidligere alpinisten Aksel Lund Svindal.
Serien vant Gullruten både i 2014 og 2016 i klassen beste konkurransedrevet reality og Gullrutens fagpris for beste foto flerkamera i 2023. Den har i tillegg vært nominert til Gullruten flere ganger.
Opplegg og konkurranseregler
Mesternes Mester handler om tidligere idrettsmestere fra Norge som konkurrerer mot hverandre om å bli «Mesternes Mester». Hver konkurransedag må deltakerne gjennom tre øvelser der det gis poeng etter oppnådd plassering. Sammenlagtvinneren er immun i nattesten.
Nattest
Utøveren som ligger sist etter de tre øvelsene må velge en annen utøver å møte i nattesten. Vinner av nattesten går videre i Mesternes Mester, mens taperen må umiddelbart reise hjem.
De fem første sesongene bestod nattesten av at deltakerne skulle prøve å få tak i fallende lysende rør, omtalt som istapper. Fem rør hang fra et stativ og brått falt et som da skulle fanges før det traff bakken. Den som fanger røret vinner.
Fra tredje sesong stod rørene med blått LED-lys på et bord. I sesong seks ble testen totalt endret, og deltakerne skal nå kaste en ball til hverandre over en vegg. Mottaker skal fange ballen før den treffer bakken. Lander ballen på den oppmerkede grenselinjen, eller utenfor, taper kasteren. Vinneren er best av tre baller.
Fra sesong syv ble nattestreglene endret, ved at den utfordrede får mulighet til å velge to grener: balanse eller reaksjon. Reaksjonsgrenen fungerer likt tidligere sesonger, med LED-opplyste søyler på et bord; den som slukker må gripes raskest.
I sesong ni var valget mellom armbrøst og reaksjon, mens i sesong ti og elleve hadde de gått tilbake til istapp-testen for alle. I sesong 13 kunne utfordrer i testen velge mellom balanse og reaksjon. I sesong 14 kan utfordrer velge mellom ballkontroll og reaksjon.
I løpet av de tre første sesongene har ingen av sammenlagtvinnerne (Dag Otto Lauritzen, Daniel Franck og Finn Christian Jagge) pluss Gøran Sørloth noen gang deltatt i nattesten. Imidlertid ble statistikken brutt da Tor-Arne Hetland vant sesong fire i 2012, siden Hetland var i nattesten én gang. Sune Wentzel fra sesong fire og Monica Valen fra sesong seks deltok hele fire ganger i nattesten, og førstnevnte gikk seirende ut av samtlige. Marco Elsafadi, Trine Hattestad, Trine Haltvik, Tonje Sørlie, Isabel Blanco, Hanne Haugland, Jim Marthinsen og Ida Njåtun har deltatt tre ganger hver, hvorav de seks førstnevnte ubeseiret.
Jerngrep
Nils Jakob Hoff: 05:24, Sesong 13, 2022
Tidligere rekordholdere:
Kronidioten
Kristin Holte: 40 runder + 4 hinder, Sesong 14, 2023
Tidligere rekordholdere:
Skranken
Andreas Lødrup: 17:19:6, Sesong 14, 2023
Tidligere rekordholdere:
Tyngdekraften
Olaf Tufte: 101 lengder, Sesong 14, 2023.
90-graderen
Øystein Pettersen: 60 minutter, Sesong 13, 2022
Tidligere rekordholdere:
Krampetrekning
Roy Johansen: 14:36, Sesong 7, 2016
Kristiansund Håndballklubb
Kristiansund Håndballklubb er en norsk håndballklubb fra Kristiansund. Klubben ble stiftet i 2005 og er en sammenslåing av Clausenengen Fotballklubb avd. håndball og tidligere Kristiansund Håndballklubb.
Herrelaget til Kristiansund HK spiller i dag (2011/2012) i 1. divisjon på herresiden. Laget rykket opp til 1. divisjon sesongen 2010/2011, etter en overbevisende seong og kvalifisering. Laget hadde to sesongers, 2006/2007 og 2007/2008, opphold i 1. divisjon før de rykket ned på minst mulig margin – målforskjell. Laget trenes av Gunnar Magnusson som også er assisterende landslagstrener for det islandske håndballandslaget. Kristiansund HK vant avdelingen med klar margin og spilte kvalifisering 16. april 2011. Her spilte de mot Alta og Njård og vant begge med kalassiffre. Laget er dermed klar for 1.divisjon for sesongen 2011/12. Dette gir at Kristiansund HK er NHF Region Midt-Norge sitt beste lag på herresiden.
Damelaget vant sin avdeling i 4.divisjon i sesongen 2010/11 med trener Jonatan Magnusson fra Island sin kynidige hånd. de spiller i 3.divisjon sesongen 2011/12. Eivind Berg er trener sesongen 2011/2012, med Thor Arne Barsøe som teamleder.
Klubbens hjemmearena er i Braatthallen. Kristiansund Håndballklubb er Nordmøres største idrettslag og Møre & Romsdals største håndballklubb med ca. 450 medlemmer. Kristiansund Håndballklubb er også kjent for å arrangere Shell Cup.
Kristiansund HK har tilbud for jenter og gutter fra 5 til 18 år og det gjennomføres treninger både i Kristiansund og Averøy.
Kristiansund HK sine samarbeidspartnere pr. 01.09.2011 er generalsponsor Sparebank1 Nordvest, Lerøy Hydrotech, Quality Hotel Grand, West Elektro AS, Meese AS, G Sport, Umbro, Shell, Tor Sevaldsen Bakeri.
Styret sesongen 2011/2012: Tommy Langnes, Siv Anita Furu, Roar Hellem, Janne Vatn, Bjørn Christian Gaupseth. Vara: Ragnhild Fausa og Hilde Ingeborgvik.
Spillerstall 2010/2011-sesongen
(per 01. januar 2011)
Spillerstall 2011/2012-sesongen
(per 01. september 2011)
Spillerstall 2012/2013-sesongen
(per 01. september 2012)
Happy Mondays
Happy Mondays er et engelsk alternativ rock-band fra Salford i Stor-Manchester. Det ble dannet i 1980 av Shaun Ryder, broren Paul Ryder, Mark Day (også kjent som «Moose» eller «Cowhead»), Paul Davis (også kjent som P.D) og Gary Whelan. Mark «Bez» Berry ble senere med i bandet på en konsert, og fungerte som danser/perkusjonist. Rowetta Satchell ble med i bandet tidlig i 1990-årene.
Det første albumet, Squirrel and G-Man Twenty Four Hour Party People Plastic Face Carnt Smile (White Out), kom i 1987, etterfulgt av Bummed i 1988, Pills 'n' Thrills and Bellyaches i 1990 og Yes Please! i 1992.
Bandet ble oppløst i 1993, hvorpå Ryder og Bez dannet Black Grape. I 1999 ble Happy Mondays gjenforent, minus et par medlemmer, men ble oppløst igjen i 2000. Bandet var med i filmen 24 Hour Party People fra 2002, med Danny Cunningham som Shaun Ryder.
I 2004 ble Happy Mondays gjenforent, men denne gangen uten bassist Paul Ryder, som stod ved hans uttalelse fra oppløsningen i 1992 om at han aldri igjen ville jobbe med broren Shaun Ryder. I 2007 ga bandet med denne besetningen ut albumet Uncle Dysfunktional, som ble mottatt langt bedre enn bandets forrige utgivelse, Yes Please! Bandet ble oppløst igjen i 2010, men i 2012 stod bandet for første gang siden 1992 på scenen med sin originale besetning. Bandet gav i forbindelse med denne turneen ut albumet Happy Mondays – Live At Brixton Academy, som ble spilt inn under en konsert på Brixton Academy 5. mai samme år.
15. juli 2022 ble det kjent at Paul Ryder var død, 58 år gammel.
Bill Steer
Bill Steer (født William Geoffrey Steer 3. desember 1969 i Stockton-on-Tees England) er en engelsk gitarist.
Han var gitarist for Napalm Death fra 1987 til 1989. Han spilte gitar i Carcass fra 1985 til 1995. Han spilte også gitar med Michael Amott, som han inspirerte til å danne sine egne band, inkludert hans nåværende band Arch Enemy. Etter oppløsningen av Carcass started han sitt eget band, Firebird, som er inspirert av 1970-talls rock. Steer bor for tiden i London.
Sammen med Jeffrey Walker (bassist/vokalist i Carcass) var Steer også med i en episode av Sci-Fi komedien Red Dwarf. Han spilte trommeslageren Dobbin i bandet Smeg and the Heads i serie 3, episode 5: «Timeslides».
Svalerede
Svalerede (etter tysk Schwalbennest) er en kappeformet skulderdistinksjon pyntet med flate tresser og galoner (fletter, bånd eller snorer) og eventuelt frynser, som sitter som et stripete dekorelement øverst på ermet på en uniform. Svalereder som uniformsdetalj har først og fremst blitt brukt som kjennetegn for militærmusikere og spillemenn fra 1700- til 1900-tallet. Dette gjelder særlig i Tyskland, der også flere sivile musikkorps har hatt uniformer med slik skulderpynt, og i Storbritannia.
Betegnelsen «svalerede» skyldes likheten med de skålformede reirene som svaler bygger av spytt oppunder tak og på hulevegger.
Edvard Rønning
Edvard Normann Rønning (født 4. mai 1952 i Trondheim) er en norsk dramatiker, dramaturg og sceneinstruktør. Han har mastergrad i teater fra USA.
Karriere
Fram til september 2005 var han leder av manuslinja på Den norske filmskolen på Lillehammer, en utdannelse han la grunnen for i 1997. Rønning har undervist på NTNU både i film og teater, og vært professor II i dramaturgi samme sted i 10 år. Han har vært dramaturg på Trøndelag Teater og i NRK.
Priser
Han har fått Ibsenprisen – Teatrets venners pris – samt vunnet andrepris i Nationaltheatrets konkurranse i forbindelse med frigjøringsjubileet.
Hard Dance Mania
Hard Dance Mania er en CD-samling med trance-/dance-/hands-up-musikk. Konseptet er utviklet av Decay og utgitt av DJ Beat Records Scandinavia. Første album kom i 2004 og per august 2012 var det utkommet 26 album i serien. Flere av utgivelsene har toppet hit-listene i Norge og Danmark. Musikken er samlet og mikset av Pulsedriver (Slobodan Petrovic jr.) Mange artister og DJ-er kommer med på CD-ene, som for eksempel Groove Coverage, Baracuda, Cascada, DJ Manian, Tiesto, Rocco og Rob Mayth.
Boa Vista do Sul
Boa Vista do Sul er en kommune i delstaten Rio Grande do Sul i sørregionen av Brasil.
Bom Jesus (Rio Grande do Sul)
Bom Jesus er en kommune i delstaten Rio Grande do Sul i sørregionen av Brasil.
Frank Healy
Frank Healy (født Francis Healy) er en tidligere gitarist i Napalm Death. Healy var også bassist for Cerebral Fix. Han er for tiden bassist i bandet Benediction.
UltraEdit
UltraEdit er en kommersiell teksteditor for Microsoft Windows, Linux og Mac OS X (Intel) som kom i 1994, utviklet av Ian D. Mead. Tekstredigeringsverktøyet har verktøy for programmerere, slik som makroer, konfigurerbar syntaksmerking, sammenklapping av kode, endring av filtyper, prosjektstyring, regulære uttrykk for søk-og-erstatt, modus for kolonneredigering, redigering av filer via FTP, grensesnitt for API-er og kommandolinjer, osv. Filer kan utforskes og redigeres i faner.
Nera (elv i Russland)
Nera (russisk: Нера) er ei elv i republikken Sakha i Russland. Den er ei høyre sideelv til Indigirka, og dannes ved samløpet av elvene Deljankir og Khudzjakh. Den løper sammen med Indigirka i gullgruvebyen Ust-Nera, som ligger ved Kolymaveien. Nera er 331 kilometer lang, og har et nedbørfelt på 24 500 km².
Elva fryser til i oktober og er islagt til vårløsningen i mai/juni.
Kapitalforvaltning
Kapitalforvaltning er en aktivitet eller bekjeftigelse som personer eller andre aktører med ansvar for en kapitalbase kan bedrive.
Følgende aktører er kapitalforvaltere:
Danmark under Sommer-OL 1964
Danmark under Sommer-OL 1964. Seksti sportsutøvere fra Danmark deltok i ti sporter under Sommer-OL 1964 i Tokyo. Danmark kom på attendeplass med to gull-, en sølv- og tre bronsemedaljer. Seileren Henning Wind var Danmarks flaggbærer under åpningsseremonien.
Grunnkretser i Selbu kommune
Grunnkretser i Selbu kommune er delområder og grunnkretser som seksjonerer Selbu kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Bom Princípio
Bom Princípio er en kommune i delstaten Rio Grande do Sul i sørregionen av Brasil.
Rip It Up
Andre versjoner
Elvis Presley spilte inn en coverversjon i Radio Recorders, Nashville, 3. september 1956. Sangen ble utgitt på LP-platen Elvis (RCA Victor RPM 1382) 19. oktober 1956 og på EP-platen Elvis Volume 1 (RCA Victor EPA 992) i oktober 1956.
Roald Stensby and his Rocking Dukes spilte den inn 30. oktober 1959. Den ble utgitt på EP-platen King Roald at Jordal Amfi (Odeon GEON 40).
Chuck Berry spilte inn en coverversjon, som ble utigtt på LP-platen New Juke-Box Hits (Chess Records LP-1456) i mars 1961. Produsenter var Leonard Chess og Phil Chess.
John Lennon utgav en coverversjon på albumet Rock'n'roll i 1975 i en medley med «Ready Teddy». Produsenter var John Lennon og Phil Spector.
I 1978 utgav Billy «Crash» Craddock «Rip It Up» på albumet Turning Up and Turning On.
The Beatles fremførte den i et medley med «Blue Suede Shoes» og «Shake, Rattle and Roll» på albumet The Beatles Anthology 3.
Little Richard fremførte også sangen på PBS' special, Doo Wop 51.
Everly Brothers utgav en coverversjon av denne sangen i 1959 (# 57 på den australske singlelisten, men ingen listeplasseringer i USA eller Storbritannia).
Norske versjoner
Viggo Sandvik Hansen og Tande-P har skrevet norske tekster. Sandvik Hansens versjon bærer tittelen «Lørdagskveld». Tande-Ps versjon heter «Haraball».
Akershus stiftamt
Akershus stiftamt (Aggershuus Stift) eller Christiania Stift var en administrativ enhet (stiftamt) i Norge fra 1664 til 1918, som i geografisk utbredelse tilsvarer hele dagens Østlandet med unntak av Øvre Telemark. Det var en videreføring av Akershus hovedlen, som fra 1500-tallet var et av fire hovedlen eller slottslen i Norge. Akershus stiftamt bestod dels av territorium som lå direkte under stiftamtet og dels av territorium var organisert i egne underamt som var underlagt stiftamtet; over tid ble det etablert flere nye slike underamt, herunder det sentrale Akershus amt som omfattet det moderne Oslo og Akershus fylker. Mer enn halvparten av Norges befolkning bodde i Akershus stiftamt. Stiftamtet hadde navnet etter Akershus festning og til syvende og sist etter gården Aker i Oslo.
Historie
Etter innføringen av eneveldet i Danmark-Norge 1660 ble den gamle lensordningen avviklet og betegnelsene amt (underamt) og stiftamt (hovedamt) innført i takt med nye embetsutnevnelser i perioden 1662–71. Akershus Stiftamt ble opprettet 1662/64 og omfattet tidligere Akershus hovedlen. Seteby for amtmannen var Christiania og stiftet ble også benevnt deretter. Stiftamtet var ved opprettelsen hovedamt for Smaalenenes og Brunla Amter.
Undertiden var det følgende endringer i stiftamtet:
I 1867 blir Hedemarken gjort til stiftamt for Hedemarken og Christians amter, som derved ikke lenger var underlagt Akershus stiftamt. Ved overgangen fra amt til fylke i 1919 ble institusjonen stiftamt nedlagt.
Underamt og Fogderi
Smaalenenes amt
Akershus amt
Hedemarkens amt
Kristians amt
Buskerud amt
Jarlsberg og Larvik amt
Bratsberg amt
Sun Liang
Sūn Liàng (tradisjonell kinesisk: 孫亮; forenklet kinesisk: 孙亮; født 243, død 260), stilnavn Zǐmíng (子明), var den andre keiser av Østlige Wu-dynastiet i de tre rikers tid i Kinas historie. Han var den sjuende og yngste sønnen og etter hvert kronprinsen til Wús første keiser Sun Quan. Liàng var også kjent som Prinsen av Kuàijī (會稽王; Kuàijī Wáng) eller litt sjeldnere som Markien av Hòuguān (候官侯; Hòuguān Hóu), som var hans titler etter han ble avsatt av regenten Sun Lin i 258 etter et forsøk på å fjerne Lin fra makten. Han ble etterfulgt av sin eldre bror, Sun Xiu, som samme år klarte å få drept Lin. To år etter Liàng ble avsatt, ble han uskyldig anklaget for forræderi og nedgradert til marki, og deretter begikk han selvmord.
Relativ fruktoseindeks
Relativ fruktoseindeks er en tallverdi (mellom 1,0 og 0,0) som viser hvor stor andel av karbohydratene, i et næringsmiddel, som er eller blir metabolisert (omdannet) til fruktose. Med andre ord, viser relativ fruktoseindeks forholdet mellom fruktoseekvivalenter og glukoseekvivalenter i næringsmiddelet.
Når kroppen skal fordøye og forbrenne karbohydrater fra maten, blir karbohydratene først brutt ned (omdannet) til én eller begge av de to sukkertypene fruktose og glukose. Derfor kan man altså si at all karbohydratholdig mat inneholder fruktoseekvivalenter og/eller glukoseekvivalenter.
For eksempel: Ren fruktose har en relativ fruktoseindeks 1,0; Ren glukose har relativ fruktoseindeks  0,0; Sukrose (vanlig matsukker) har relativ fruktoseindeks 0,5 (det vil si at kroppen omdanner vanlig matsukker til 50 % fruktose og 50 % glukose); Sorbitol (ofte brukt som kunstig søtningsmiddel) har relativ fruktoseindeks 1,0.
Merk at betegnelsen: Fruktoseindeks (eller: Absolutt Fruktoseindeks) kan tenkes å bli brukt om en angivelse av hvor mange gram fruktose(/omdannede fruktoseekvivalenter) det er i 100 gram av et næringsmiddel. Derfor er det viktig å ta med: «relativ», når det faktisk er relativ fruktoseindeks man vil referere til.
De enkelte, kjemisk rene, karbohydratene vil alltid ha den samme verdien for relativ fruktoseindeks. Derimot i naturlige matvarer (for eksempel grønnsaker, korn og frukt), vil det være variasjoner både i mengden karbohydrat og i forholdet mellom de forskjellige karbohydrattyper. Og sistnevnte kan medføre variasjoner i relativ fruktoseindeks. Variasjonene kan skyldes artsforskjeller eller de kan skyldes ulike vekstforhold eller ulik modningsgrad.
Det må påpekes at mye forvirring kan oppstå på grunn av de gamle folkelige navnene: «fruktsukker» for fruktose og «druesukker» for glukose. Dette fordi for eksempel:
Hva relativ fruktoseindeks kan brukes til
En matvares glykemiske indeks er en tallverdi som sier litt om hvordan denne matvaren påvirker kroppens blodsukker, sammenlignet med hvordan andre matvarer gjør det. I flere år har glykemisk indeks blitt brukt som grunnlag for kostholdsanbefalinger til å forebygge og bekjempe metabolsk syndrom og hjerte-/karsykdommer. Nyere forskning har derimot antydet at det kanskje heller er det totale eller relative fruktoseekvivalentinnholdet, i maten, man bør fokusere på.
Olsenbandens aller siste kupp
Olsenbandens aller siste kupp er den tolvte filmen i serien om Olsenbanden. Filmen hadde premiere 17. september 1982 og er regissert av Knut Bohwim.
I filmen blir det avslørt at Holms fornavn er Valter. Ove Verner Hansen som tidligere har spilt «Biffen», spiller i denne filmen en vaktmann og flykaptein, mens Harald Heide-Steen jr., som tidligere har spilt rollen som Dynamitt-Harry, er taxi- og limousin-sjåfør i filmen.
Handling
Kjell og Valborg skal feire sølvbryllup, og Kjell har tenkt å kjøpe pels til henne i gave og trenger penger. Egon kommer ut fra Botsen, og denne gang har han fått informasjon om at uærlige tjenere i forsikringsselskapet Høye Nord skal frakte fem millioner kroner til Paris. Olsenbanden stjeler pengene, men mister de like fort, da forsikringsfolkene ikke gir seg med det første. Det viser seg at Høye Nord har et stort underskudd som skal dekkes ved at de kjøper våpen for 750 000 000 kroner og selger disse videre til flere afrikanske land for over en milliard kroner.
Politiet har informasjon om saken, men legger lokk på den. Hermansen kommer tilbake etter en sykepermisjon og ser at Holm har overtatt stillingen hans som førsteinspektør. Hermansen må nå assistere Holm, sin tidligere assistent. På slutten av filmen får Hermansen beskjed på grått papir at han er førtidspensjonert grunnet nedbemanning.
Egon blir fanget av skurkene og kjørt til syrefabrikken på Alnabru for å bli likvidert, men Kjell og Benny redder ham som vanlig i siste liten. Hvitsnippene Hallandsen og Bang Johansen i Høye Nord har ansatt KBG-folk (Kristoffersens Body Guards) som livvakter, og banden må unngå disse for igjen å få tak i kofferten med pengene. De må blant annet komme seg forbi rengjøringsinspektøren (spilt av Rolv Wesenlund) som legger an på Valborg, som har fått lov til å være med. Filmen ender med at våpenhandelen ikke blir gjennomført, og istedenfor at Egon blir hengt ut som syndebukk, blir han hyllet som helten, og at han reddet verdensfreden. Banden reiser på slutten av filmen av gårde i fly i nye dresser og Valborg med ny pelskåpe.
Trivia
Denne filmen er basert på to danske filmer. I Danmark var dette del 1 og 2, mens den norske filmen gjorde alt i en film. Per A. Anonsen hjalp Knut Bohwim med å lage denne disse to historiene til en.
I denne filmen får man høre at Holm sitt fulle navn er Valter Holm
FNs klimakonferanse 2011
FNs klimakonferanse 2011 (også omtalt som klimatoppmøte)(engelsk: 2011 United Nations Climate Change Conference) var en internasjonal konferanse om klimaendringene som ble arrangert av De forente nasjoner (FN). Konferansen ble avholdt i Durban i Sør-Afrika mellom 28. november og 11. desember 2011. Konferansen var samtidig den 17. konferansen blant partene i Klimakonvensjonen (COP 17) og det 7. møte mellom partene fra Kyoto-avtalen (COP/MOP 7).
Resultat
Konferansen resulterte i at det 30 timer på overtid ble inngått et kompromiss der India og Kina for første gang gikk med på å delta i prosessen mot en framtidig juridisk avtale om kutt i klimagassutslippene. Også USA sluttet seg til kompromisset som innebærer at det skal forhandles fram en plan for en framtidig juridisk klimaavtale for alle land. Den skal være forhandlet fram innen 2015 og begynne å gjelde i 2020. Kompromisset innebærer også at Kyotoprotokollen forlenges med fem år. Det etableres dessuten et grønt fond for finansiering av klimatiltak i utviklingsland.
Lamingtoniidae
Lamingtoniidae er en artsfattig familie av biller som bare er kjent fra regnskogs-områdene langs østkysten av Australia. Inntil nylig var det bare én kjent art, men i 2003 ble det beskrevet to arter til. Familien er oppkalt etter Lamington nasjonalpark i Australia, der de først ble funnet.
Belgisk toppdivisjon i fotball 2007–2008
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Lamingtoniidae
Utseende
Små (ca. 3 millimeter), avlangt ovale, rødbrune biller. Kroppen er blank, kraftig punktert og ikke påfallende hårete. Antennene er 11-leddete med en tre-leddet kølle, litt lengre enn hodet og pronotum til sammen. Pronotum er bredere enn langt, med rundede sider og en markert sidekantlist. Dekkvingene har rader av grove punktgroper. Beina er forholdsvis korte.
Levevis
Billene lever på poresopper (kjuker, Polyporaceae).
Börje Ahlstedt
Nils Börje Ahlstedt (født 21. februar 1939 i Stockholm) er en svensk skuespiller. I Norge er han mest kjent for å ha spilt og onkel Carl i Ingmar Bergmans Fanny og Alexander (1982) og faren i Ronja Røverdatter (1984).
Bălgarski futbolen săjus
Bălgarski futbolen săjus (BFU) (Bulgarsk: Български футболен съюз) er særidrettsforbundet for fotball i Bulgaria med tilholdssted i hovedstaden Sofia. BFU er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1923 og ble medlem av FIFA i 1924 og UEFA i 1954.
BFU arrangerer blant annet A PFG (landets øverste divisjon) og den bulgarske fotballcupen (den nasjonale cupen).
Treblomsterfluer (Spilomyia)
Treblomsterfluer (slekten Spilomyia) er en gruppe av fluer som tilhører familien blomsterfluer (Syrphidae). Slekten omfatter ca. 40 kjente arter, to av dem forekommer i Norge. De er knyttet til skog.
Utseende
Store (de nordiske artene 15–17 mm) vepselignende blomsterfluer. De er kontrastrikt farget i gult og svart og kjennes lett på at fasettøynene har to lyse bånd og at vingene er brune i den fremre halvdelen. Hodet er stort og bredt, fasettøynene nakne, mørke med to lyse bånd. De møtes såvidt i pannen hos hannene, men er bredt skilte hos hunnene. Antennene sitter festet på et trekantet framspring i pannen, er smale og middels lange – omtrent så lange som hodet om man regner med antennebørsten (arista). Ansiktet er blankt og gult, noe mørkt på sidene. Thorax er svart, temmelig firkantet, litt lengre enn bred. Ved skuldrene er det fire gule flekker som danner en tverr-rad, foran scutellum to korte, gule skråstriper som danner en omvendt V. Scutellum er gult eller rødt langs kanten. Bakkroppen er langt oval, svart, fint hårete. Leddene 2-4 har gul bakkant og en gul, buet tverrstripe lenger fremme på leddet, sistnevnte er oftest smalt avbrutt i midten. Beina er ganske lange, rødbrune, kraftige, men ingen deler påfallende fortykkede. Baklåret har en kort pigg på undersiden et stykke utenfor midten. Vingene er brune i den fremre halvdelen, melkehvite i den bakre.
Utbredelse
Slekten er vidt utbredt, men mangler i Afrika og Australia. I Norge er de to artene funnet på Østlandet.
Jamaica under Sommer-OL 1964
Jamaica under Sommer-OL 1964. 21 sportsutøvere fra Jamaica deltok under 1964 i Tokyo. De vant ikke noen medaljer.
Anders Estenstads veg
Anders Estenstads veg (2–22) er en vei ved bydelen Valentinlyst øst for Trondheim som strekker seg fra Kong Øysteins veg i bue rundt Valentinlyst senter og tilbake igjen. Veien fungerer i hovedsak som adkomstveg til senteret, men er også en gjennomfartsvei mot Olav Magnussons veg og delvis også Bromstadbuen med ulik boligbebyggelse. Nærmeste kollektivtilbud for Anders Estenstads veg er med AtB og deres bussforbindelser med rutene 20, 60, 67, 94, 136 fra holdeplassen Valentinlyst ved Kong Øysteins veg.
Veien er oppkalt etter gårdbruker Anders Estenstad (1908–1986). Han var gårdbruker ved gården som området har fått sitt navn fra, og han var også aktiv innenfor idrettsadministrasjon tilknyttet ski-, hest- og hundesport. Strindheim kirke ligger for øvrig også ved Anders Estenstads veg, men denne har adresse Bromstadbuen 34.
Stadion RSK Olimpijskij
RSK Olimpijskij er et flerbruksstadion lokalisert i Donetsk i Ukraina. Stadionet har en total tilskuerkapasitet på 25 093 og har i senere tid bar blitt brukt til fotballkamper for klubben Sjakhtar Donetsk. Etter en omfattende rehabilitering i 2003 var RSK Olimpijskij også hjemmebane for FC Metalurh Donetsk fram til 2004. Sjakhtar Donetsk vil bruke stadion som sin hjemmebane helt til deres nye fremtidige stadion står klart.
Stadion har for øvrig blitt brukt til Mesterligakamper under sesongen 2006/2007.
Bom Progresso
Bom Progresso er en kommune i delstaten Rio Grande do Sul i sørregionen av Brasil.
Serie A 1929–1930
Serie A ble først i sesongen 1929–30 en felles, profesjonell fotballturnering for Italia. Før dette var det regionale mesterskap med amatørspillere.
Inter het under fascistene Ambrosiana. Toppscorer i sesongen var Ambrosiana-spilleren Giuseppe Meazza med 31 mål.
Coppa Italia ble ikke avholdt denne sesongen.
Haagen G. Einang
Haagen Gunnarsen Einang (født 7. oktober 1888 i Hegra i Nord-Trøndelag, død 31. oktober 1977 samme sted) var en norsk gårdbruker, friidrettsleder og politiker for Bondepartiet (nå Senterpartiet) og senere Høyre.
Han var sønn av gårdbruker Gunnar Haagensen Einang og hustru Ane Marta Olsdatter Sørkilmo på Einang ved Stjørdalselva i Hegra. Han giftet seg i 1918 med Marine Guldteig fra Ørland. I 1924 overtok han slektsgården, nå kalt Vestre Einang, mens Østre Einang ble nybygd og utskilt som eget bruk til Haagens bror, Olav.
Einang hadde en rekke verv i næringslivet og det offentlige liv, som styremedlem i A/L Stjørdal Potetmelfabrikk på By 1945–1966, styreformann i Hegra Sparebank 1952–1959 og formann i meieristyret. Han var medlem av en rekke kommunale nemnder, formann i Stjør- og Verdal fiskeristyre, og en ofte benyttet doms- og skjønnsmann.
Einang var medlem av Hegra herredsstyre for Bondepartiet 1929–1937, fra 1932 som varaordfører. Senere var han medlem av Hegra kommunestyre for Høyre 1952–1955. Einang var formann i Nord-Trøndelag Høyre 1952–1954 og Høyres 3. kandidat til Stortinget fra Nord-Trøndelag ved stortingsvalget i 1953. Høyre hadde hatt en egen forening i Hegra før krigen; i 1957 ble denne reorganisert med Einang som formann. Han satt som formann i to år.
Han var en habil friidrettsutøver som ung, og fra 1926 til okkupasjonen i 1940 ledet han Nord-Trøndelag friidrettskrets, tilsluttet Nord-Trøndelag distriktslag for idrett. Etter frigjøringen ledet han friidrettskretsen og satt i interimstyret for Inntrøndelag idrettskrets frem til 1946. Han var også dommer og overdommer ved mange idrettsstevner over hele landet. Han ble tildelt Nord-Trøndelag friidrettskrets' fortjenstdiplom og æresmedlemskap i 1963.
Suzanne Duchamp
Suzanne Duchamp (født 20. oktober 1889 i Blainville-Crevon i Seine-Inférieure i Normandie i Frankrike, død 11. september 1963 i Neuilly) var en fransk maler som er kjent som dadaist.
Bakgrunn
Suzanne Duchamp var det fjerde av seks barn som ble født i en velstående familie med et kunstnerisk temperament. Maleren Émile Frédéric Nicolle er hennes morfar. Hun var yngre søster til:
Hun startet sin kunstutdannelse ved École des Beaux-Arts (kunstskolen) i Rouen som 16-åring.
Kunstnerinne
De tidlige arbeidene viser innflytelser fra impresjonisme og kubisme. Etter et kort ekteskap, flyttet hun til Montparnasse, Paris for å slå seg sammen med broren Marcel og satse på en kunstnerkarriere. Selv om det var en vanskelig tid for kvinnelige kunstnere, fikk hun stille arbeidene sine i Salon des indépendants i 1911.
Polhøgda
Polhøgda ligger på Lagåsen ved Lysaker i Bærum kommune og har i dag adresse Fridtjof Nansens vei 17. Polhøgda var Fridtjof Nansens hjem fra det ble bygget i 1900–1901 og til hans død i 1930. Bygningen er tegnet av Nansen selv i samarbeid med arkitekt Hjalmar Welhaven, fetter av Nansens hustru Eva, og er bygget i mur i nyromansk stil. Det framstår som et herskapelig hus med tårn og sidefløyer.
Suzanne Duchamp
Kunstnerinne
Marcels bryllupspresang var forøvrig et dada-verk, som besto av en ferdiglaget «ulykke» (Ready-made malheureux) med bruksanvisning som gikk ut på å henge en geometrilærebok på trammen og overlate resten av den kunstneriske behandlingen til værgudene.
Polhøgda
I tårnet hadde Nansen sitt arbeidsrom og dette er i dag et museum. Første etasje huser kontorer og bibliotek for Fridtjof Nansens Institutt. Sør for bygningen ligger Nansens gravsted. Bygningen står fortsatt intakt slik det var da Nansen levde. Bygningen eies nå av instituttet.
Suzanne Duchamp
Kunstnerinne
I 1920 viste hun flere arbeider i Salon des indépendants sammen med Crotti og Francis Picabia
Hun døde i Neuilly i Frankrike i 1963.
Shawnee (Kansas)
Shawnee er et samfunn fra 1856 nord i Johnson County i Kansas. Det er en vestlig forstad til Kansas City og har vokst mye de siste årene. Byen er kjent for pelshandel.
Geografi
Befolkningen var 48 000 ved folketellingen i 2000. Arealet er 110 kvadratkilometer, noe som gir en tetthet på 444 pr kvadratkilometer.
Jilin
Jilin kan være:
Picard
Picard kan vise til:
Slaget ved Cape Esperance
Slaget ved Cape Esperance, også kjent som det andre slaget om Savo, og i Japan som sjøslaget om Savo (サボ島沖海戦) foregikk 11.-12. oktober 1942 mellom den keiserlige japanske marine og United States Navy. Slaget var det tredje av fire store sjøslag under slaget om Guadalcanal og fant sted i stredet mellom Savo og Guadalcanal på Salomonøyene.
Opptakten
Natten 11. oktober sendte den japanske marinen i området ved Salomonøyene forsterkninger og forsyninger til styrkene sine på Guadalcanal. Blant styrkene var de to moderskip for sjøfly «Nisshin» & «Chitose», og de seks jagerne «Asagumo», «Natsugumo», «Yamagumo», «Shirayuki», Murakumo, og Akizuki, alle under kommando av kontreadmiral Takatsugu Jojima. På samme tid, men i en annen operasjon, angrep de tre tunge krysserne «Aoba», «Kinugasa» og «Furutaka» og de to jagere «Fubuki» og «Hatsuyuki», alle under kommando av kontreadmiral Aritomo Gotō, den allierte flyplassen Henderson Field på Guadalcanal. Målet med angrepet var å ødelegge installasjonene på flyplassen og eventuelle fly som befant seg der.
Slaget
Rett før midnatt avskar kontreadmiral Norman Scott med de fire kryssere «San Francisco», «Boise», «Salt Lake City» og «Helena» og de fem jagerne «Farenholt», «Duncan», «Buchanan», «McCalla» og «Laffey» Gotōs styrke da det nærmet seg Savo Island. Japanerne ble overrasket og mistet krysseren «Furutaka» og jageren «Fubuki». Ytterligere en krysser ble påført omfattende skader. Gotō ble dødelig såret. Den japanske angrepstyrken ble tvunget til retrett. Samtidig klarte forsyningskonvoien til Jojima å laste av suksessfullt på Guadalcanal uten å bli oppdaget, og startet på returen. Senere på morgenen 12. oktober tok fire japanske jagere av fra konvoien og satte kursen mot Gotōs styrke for å assistere retretten. To av disse ble senket av fly fra Henderson Field. Amerikanerne mistet jageren «Duncan» og en annen jager samt en krysser ble hardt skadet i slaget.
Betydning
Selv om US Navy kom seirende ut av slaget, hadde det lite umiddelbar strategisk betydning. Kun to netter senere angrep to japanske slagskip Henderson Field, og flybasen ble nesten totalt ødelagt, og flere forsterkninger ble også satt i land på øya.
Máxima av Nederland
Máxima av Nederland (født Máxima Zorreguieta 17. mai 1971 i Buenos Aires i Argentina), dronning av Nederlandene, fru van Amsberg er kong Willem-Alexander av Nederlands hustru og dermed Nederlands dronning.
Hun ble født i Buenos Aires i Argentina, og er datter av Jorge Horacio Zorreguieta Stefanini og hans andre kone, Maria del Carmen Cerruti Carricart. Før hun giftet seg arbeidet hun med investeringer i en bank.
Nyheten om at paret ønsket å gifte seg var kontroversiell. Máximas far var landbruksminister for Jorge Rafael Videla diktatoriske regime (1976–1983). I denne perioden forsvant 10 000–30 000 politisk opposisjonelle i Argentina. Koblingen mellom hans familie og det nederlandske kongehuset ble gjenstand for omfattende debatt.
Statsminister Wim Kok grep inn og meglet i den vanskelige situasjonen, noe han i ettertid har fått mye ros fra begge sider for. Det nederlandske parlamentet gav dispensasjon slik at Willem Alexander kunne gifte seg med en ikke-kongelig kvinne, som også er katolikk, uten at han måtte frasi seg arveretten til tronen. Det ble satt som vilkår at hennes far ikke fikk være med under bryllupet.
17. mai 2001 fikk hun innvilget nederlandsk statsborgerskap. Dette førte til protester fra den politiske venstresiden, ettersom det i Nederland, som i de fleste andre land, ikke er normalt at statsborgerskap blir innvilget før ekteskap er inngått, og da flere år etter bryllupet. I dette tilfellet måtte man velge mellom å dispensere fra denne regelen, eller å dispensere for kravet om at medlemmer av kongefamilien må være nederlandske statsborgere. Da det var ønskelig at hun var nederlandsk borger før hun eventuelt fødte den neste i arverekken, valgte man den løsningen.
18. juni 2003 ble det annonsert at hun var gravid, og parets første barn ble født 7. desember 2003 i Haag. Datteren, Catharina-Amalia av Nederland, er nummer en i arverekkefølgen. Hennes andre svangerskap ble annonsert i desember 2004, og deres andre datter, Alexia av Nederland, ble født 26. juni 2005. Deres tredje datter, Ariane av Nederland ble født 10. april 2007.
Gigantothermi
Gigantothermi er en form for jevnvarmhet eller varmblodighet som skyldes at dyret er stort. Virkelig store dyr med kroppsvekt på flere tonn vil ha så stort volum i forhold til overflate, at temperaturen i omgivelsene vil ha liten innvirkning på kroppens kjernetemperatur. Dette vil gjøre at dyr fra grupper som mangler fysiologiske mekanismer for å holde en jevnt høy kroppstemperatur, slik som for eksempel fisk og krypdyr, likevel vil være jevnvarme i kraft av sin størrelse. Uttrykket brukes først og fremst i forbindelse med dinosaurer.
Bom Retiro do Sul
Bom Retiro do Sul er en kommune i delstaten Rio Grande do Sul i sørregionen av Brasil.
Maurice Wignall
Maurice Wignall (født 17. april 1976 i Saint Andrew) er en jamaicansk hekkesprinter. Han har gull fra Samveldelekene 2006 og bronse fra VM i friidrett innendørs 2004 som beste resultat.
Karriere
Hans første VM var VM i friidrett 1997 i Athen, der han deltok i lengde. Han hoppet nest lengst av alle i kvalifiseringsrunden, med 8,09, men han deltok likevel ikke i finalen. Lengden hans på 8,09 er fortsatt hans personlige rekord. Hans landsmann, James Beckford kom på fjerdeplass.
I 2004 vant han sin første VM-medalje. I innendørs-VM i Budapest fikk han bronse på 60 meter hekk. Her satte han ny jamaicansk rekord i finalen med 7,48. Gullet gikk til Allen Johnson, og Liu Xiang fikk sølv. Han nådde finalen i VM 2005 (7.-plass) og innendørs-VM 2006 (4.-plass). I Samveldelekene 2006 vant han gull på 110 meter hekk, med tiden 13,26, som var hans raskeste tid denne sesongen. Han slo Chris Baillie med 35 hundredels sekund.
Han har ikke vunnet noen internasjonale medaljer etter dette, men han har deltatt i de store mesterskapene. Han endte på 8.-plass i VM 2007, ble slått ut i semifinalen i VM innendørs 2008, og endte på 6.-plass i sommer-OL 2008. Han kom på 5.-plass i VM 2009 og 6.-plass i VM innendørs 2010.
Alm
Alm (Ulmus glabra) er et løvtre i almeslekta. Almen kan bli opptil 40 m høy, og har grå bark som på eldre trær gjerne blir oppsprukket. I nyere tid har almen vært alvorlig truet av «almesyken». Denne sykdommen, som skyldes en soppart, har nærmest utradert almen fra store deler av kontinentet. I Norge, hvor almebestandene ligger spredt, har ikke sykdommen fått feste. Flere steder på Vestlandet har hjort ringbarket en vesentlig andel av almetrærne. Hjorten ringbarker selv de største almene i fjordliene i denne regionen og i flere naturreservater er hoveddelene av alle almetrær ringbarket. Alm vokser i Norge først og fremst i varme, sørvendte lier nord til Nordland. (Nordligste forekomst finnes i Arstadlia–Tverviknakkan naturreservat i Beiarn.) Veden er hard og har stor brennverdi. Tidligere ble bladverket mye benyttet som dyrefôr, og styvede, gamle almetrær er et vanlig syn, spesielt på Vestlandet.
Beskrivelse
Alm har to underarter:
Alm er et stort tre med frøreproduksjon. Fruktene har vinge og spres effektivt, og i store mengder, med vind. Stammen på alm og skogalm bærer oppvendte grener som bøyes nedover mot spissen. Bladplaten er oval og er bredest over midten, og utvikler seg til mellom 8 og 15 cm. Bladspissen ender i en tydelig spiss. Oversiden av bladene blir mørkegrønn og litt ru. De har 15 til 18 tydelige sidenerver. Bladkanten er dobbelt sagtannet. Bergalm kan bli 15 meter høy og er mer nordlig. Den vokser i steinurer og i bekkefar og daler og skiller seg fra vanlig alm ved at den er buskformet med grener som vender utover. Bladplatene er tykke og læraktige, mer avlange og nesten enkelt sagtannede.